CELEX: 62012CN0562
Language: fi
Date: 2012-12-05 00:00:00
Title: Asia C-562/12: Ennakkoratkaisupyyntö, jonka Tartu Ringkonnakohus (Viro) on esittänyt 5.12.2012 — MTÜ Liivimaa Lihaveis v. Eesti-Läti programmi 2007-2013 Seirekomitee

9.2.2013   
            
            
               FI
            
            
               Euroopan unionin virallinen lehti
            
            
               C 38/14
            
         Ennakkoratkaisupyyntö, jonka Tartu Ringkonnakohus (Viro) on esittänyt 5.12.2012 — MTÜ Liivimaa Lihaveis v. Eesti-Läti programmi 2007-2013 Seirekomitee
   (Asia C-562/12)
   2013/C 38/18
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Tartu Ringkonnakohus
   
      Pääasian asianosaiset
   
   
      Valittaja: MTÜ Liivimaa Lihaveis
   
      Vastapuoli: Eesti-Läti programmi 2007-2013 Seirekomitee (Viro-Latvia -ohjelman 2007–2013 seurantakomitea)
   
      Muu osapuoli: Eesti Vabariigi Siseministeerium
   
      Ennakkoratkaisukysymykset
   
   
               a)
            
            
               Onko neuvoston asetuksen N:o 1083/2006 (1) 63 artiklan 2 kohdan, luettuna yhdessä Euroopan unionin perusoikeuskirjan 47 artiklan kanssa, mukaisena pidettävä kahden jäsenvaltion yhteisesti perustaman seurantakomitean työjärjestystä, kuten Viro-Latvia-ohjelman 2007–2013 seurantakomitean vahvistamia ohjelmaa koskevia ohjeita, joissa todetaan, ettei seurantakomitean päätöksiin voida hakea muutosta yhdessäkään tuomioistuimessa (ohjelmaa koskevien ohjeiden 6.6 kohdan neljäs alakohta: ”The decisions of the Monitoring Committee are not appealable at any place of jurisdiction.”)?
            
         
               b)
            
            
               Jos kysymykseen a) vastataan kieltävästi, onko Euroopan unionin toiminnasta tehdyn sopimuksen 267 artiklan 1 kohdan b alakohtaa tulkittava siten, että Viro-Latvia-ohjelman 2007–2013 seurantakomitean vahvistamien ohjelmaa koskevien ohjeiden 6.6 kohdan neljäs alakohta on unionin toimielimen, elimen tai laitoksen säädös, joka on julistettava mitättömäksi?
            
         
               c)
            
            
               Jos kysymykseen a) vastataan kieltävästi, onko Euroopan unionin toiminnasta tehdyn sopimuksen 263 artiklan 1 kohdan toista virkettä, luettuna yhdessä 256 artiklan 1 kohdan ja 274 artiklan kanssa, tulkittava siten, että toimivalta ratkaista Viro-Latvia-ohjelman 2007–2013 seurantakomitean päätöksestä tehty valitus on Euroopan unionin yleisellä tuomioistuimella, vai onko kyseinen toimivalta kansallisen lainsäädännön mukaan toimivaltaisella tuomioistuimella?
            
         
      (1)  Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annettu neuvoston asetus (EU) N:o 1083/2006 (EYVL L 210, s. 25).